In Dei nomine, ego Adilo et uxor mea Arburgis et filius noster Theodericus, donamus pro remedio animarum nostrarum vel pro remedio animarum parentum nostrorum, donatumque in perpetuum esse volumus res nostras ad monasterium sanctæ Mariæ et sancti Petri atque sancti Benedicti patris monachorum Floriacensis loci, ubi ipse sanctus Benedictus debito quiescit honore, quæ sunt sitæ in pago Augustidunense vel in pago Morvenno in fine, villa Roporcono, in villa quæ vocatur Cavanas, hoc est mansum I et quicquid ad ipsum mansum aspicere videtur, hoc sunt campis, pratis, silvis, servis totum ad integrum donamus, pro remedio animarum nostrarum benivolo et promptissimo animo concedimus concessumque in perpetuum esse volumus et de nostro jure et potestate in jus et potestatem monachorum supradictorum sanctorum transfundimus. Si quis vero, si ipsi nos aut ullus de hæredibus nostris... Actum Patriciaco monasterii. S. Odiloni et uxoris suæ Alburgæ et filii eorum, nomine Theoderici, qui istam donationem fieri et firmare rogaverunt. S. Gislanæ, (chrismon) Aremberti. S. Rainardi. Data mense octobrio, anno X regnante Lothario rege. Richardus notarius scripsit et subscripsit.